આ અંગે યુનિવર્સિટીના જિયોલોજીના વિદ્યાર્થી ઝહૂર અહેમદે જણાવ્યું કે ફાયરિંગનો અવાજ સાંભળી તે હોસ્ટેલ બહાર નીકળવાનો પ્રયાસ કરતો હતો ત્યારે કેમિસ્ટ્રીના પ્રોફેસર હામિદે તેને બહાર જતાં રોકી દીધો હતો. પ્રોફેસરના હાથમાં પિસ્તોલ હતી. અમને રોકતાં પહેલાં તેમણે ફાયરિંગ કર્યું હતું. અને તે વખતે તેમને અેક ગોળી વાગી હતી. આ દરમિયાન અમે જોયું તો આતંકવાદી ફાયરિંગ કરી રહ્યા હતા. તેથી અમે અંદરની તરફ ભાગી ગયા હતા. ત્યાર બાદ હું દીવાલ કૂદી બહાર નીકળી ગયો ત્યાં સુધી તેઓે આતંકવાદીઓનો સામનો કરતા રહ્યા હતા.